**Z A P I S N I K**

**sa sjednice Skupštine trgovačkog društva KOMAG d.o.o. Magadenovac,**

**održane dana 30. prosinca 2022. godine u prostorijama KOMAG d.o.o. Magadenovac, Glavna 1,**

**s početkom u 12,00 sati**.

Skupštinu otvara predsjednik Skupštine Stjepan Živković, pozdravlja sve prisutne i utvrđuje da su Skupštini nazočni članovi Skupštine:

* Marin Lisec – član
* Tomislav Kusturić – član

Sjednici je nazočna Jasna Živković, direktorica Društva

Zapisnik vodi: Ivana Perić - Display d.o.o., za računalne usluge Donji Miholjac, knjigovodstveni servis koji vodi financijsko poslovanje Društva.

Predsjednik Skupštine konstatira da su nazočni svi članovi Skupštine i da će sve Odluke biti pravovaljano donesene te predlože slijedeći

**DNEVNI RED:**

1. Donošenje Financijskog plana za razdoblje 01.01.2023. do 31.12.2023.

2. Donošenje Godišnjeg plana poslovanja za 2023. godinu (Plan i Program rada)

3. Donošenje Plana nabave za 2023. godinu

 4. Donošenje Pravilnika o unutarnjem ustrojstvu i radnim odnosima u KOMAG d.o.o.

 Magadenovac

 5. Donošenje Odluke o koeficijentima za obračun plaće djelatnika u KOMAG d.o.o.

 Magadenovac

 6. Donošenje Odluke o visini osnovice za obračun plaće u KOMAG d.o.o. Magadenovac

 7. Donošenje Etičkog kodeksa KOMAG d.o.o. Magadenovac

8. Različito

Dnevni red je jednoglasno usvojen te se prelazi na rad prema utvrđenom dnevnom redu.

*Obzirom na dnevni red, predsjednik obavještava ostale članove Skupštine da neće sudjelovati u raspravi i izuzima se iz odlučivanja pod točkom 1., 2., 3., 4., 5. i 6. dnevnog reda. Predsjedanje Skupštinom preuzima Marin Lisec.*

**Točka 1. Donošenje Financijskog plana za razdoblje 01.01.2023. do 31.12.2023.**

Predsjedavajući Skupštine upoznao je članove da je pod ovom točkom dnevnog reda predviđeno razmatranje i usvajanje Financijskog plana za razdoblje 01.01.2023. do 31.12.2023. godine. Prijedlog Financijskog plana dostavljen je svim članovima Skupštine u pisanom obliku, a dodatno obrazloženje iznijeti će direktorica KOMAG d.o.o. Magadenovac.

Jasna Živković je obrazložila da se u 2023. godini planiraju uobičajeni prihodi od obavljanja povjerenih poslova od strane općine. Prihodi će ovisiti o pruženim uslugama i izvršenim radovima, najvećim dijelom, Općini Magadenovac te uslugama pravnim i fizičkim osobama po pisanim zahtjevima.

Rashodi su, uglavnom, vezani za plaće i doprinose na plaće radnika, materijalne troškove za rezervne dijelove i materijal, troškove za gorivo, za računovodstvene usluge te troškove za leasing za traktor New Holland T5.95 HD.

Direktorica Društva naglasila je da će Ivana Perić koja vodi financijsko poslovanje Društva detaljnije obrazložiti stavke Financijskog plana za 2023. godinu te upoznati članove skupštine o financijskom

poslovanje Društva u proteklom razdoblju.

Ivana Perić je izvjestila članove Skupštine da je financijsko poslovanje Društva u prošlom razdoblju zadovoljavajuće te da su planirani prihodi i rashodi prikazani u Financijskom planu za razdoblje 01.01.2023. do 31.12.2023. godine realni. Novost u financijskom planu je prikazivanje stavki u eurima obzirom da je od 1.1.2023. godine službena valuta u Republici Hrvatskoj EUR.

U 2023. godini planirani su prihodi u iznosu od 247.395,31 eura (1.864.000,00 kn), a rashodi u iznosu od 238.104,72 eura (1.794.000,00 kn). Prihodi se odnose na prihode od pružanja komunalnih usluga u iznosu od 177.583,12 eura (1.338.000,00 kn) te na prihode od ulaganja u komunalnu infrastrukturu u iznosu 69.812,20 eura (526.000,00 kn). Što se rashoda tiče, oni se najvećim dijelom odnose na materijalne troškove (gorivo, rezervni dijelovi, građevinski materijal, računovodstvene usluge, investicijsko održavanje opreme, osiguranje osoba i imovine i sl.) u iznosu od 57.468,98 eura (433.000,00 kn) na troškove osoblja (plaće, doprinosi na plaće, prijevoz i sl.) u iznosu od 95.029,53 eura (716.000,00 kn) te na amortizaciju i obveze prema leasing kući u iznosu od 35.038,82 eura (264.000,00 kn).

Nakon detaljnog obrazlaganja, predsjedavajući Skupštine Marin Lisec otvara raspravu po predloženom financijskom planu za 2023. godinu.

Tomislav Kusturić pozdravlja prisutne i smatra da su prihodi i rashodi Društva realno planirani te da je važno da Društvo nastavi s pozitivnim poslovanjem i u narednom razdoblju.

Marin Lisec predlaže da bi se, u skladu s financijskim mogućnostima, trebala razmotriti nabava kombinirke, po mogućnosti već u 2023. godine te da se to dodatno stavi u financijski plan. Smatra da bi to unaprijedilo poslovanje Društva u idućem razdoblju.

Tomislav Kusturić slaže se sa prijedlogom te dodaje da se razmotri nabava nove ili polovne kombinirke.

Kako se više nitko nije javio za raspravu, predsjedavajući Skupštine daje na glasovanje donošenje Financijskog plana za razdoblje 01.01.2023. do 31.12.2023.

Nakon glasovanja, predsjedavajući Skupštine konstatira da je **s dva glasa** donesen

*FINANCIJSKI PLAN ZA RAZDOBLJE 01.01.2023. DO 31.12.2023.*

**Točka 2. Donošenje Godišnjeg plana poslovanja za 2023. godinu**

Prijedlog Plana i Programa rada za 2023. godinu dostavljen je svim članovima Skupštine u pisanom obliku. Predsjedavajući daje riječ Jasni Živković.

Jasna Živković detaljno je obrazložila predloženi Godišnji plan poslovanja za 2023. godinu, istaknuvši da će KOMAG d.o.o. izvršavati poslove koji su povjereni od strane Općine Magadenovac temeljem Ugovora o obavljanju komunalnih djelatnosti te vršiti pružanje komunalnih usluga temeljem pisanih zahtjeva, građanima i pravnim osobama na području Općine, ali i pravnim osobama koje nisu na području općine, ako iskažu potrebu za uslugama Društva.

Planirane aktivnosti odnose se na: održavanje nerazvrstanih cesta, održavanje javnih površina na kojima nije dopušten promet motornih vozila, održavanje građevina javne odvodnje oborinskih voda, održavanje javnih zelenih površina, održavanje građevina i uređaja javne namjene, održavanje groblja, održavanje čistoće javnih površina, usluge ukopa, održavanje društvenih domova, ugradnja i održavanje komunalne opreme i sanacija divljih odlagališta te na usluge ostalim fizičkim i pravnim osobama po pozivu ili zahtjevu.

Dodala je i da je tijekom 2023. godine planirano i nadalje provoditi sigurnost i edukaciju radnika posebno po pitanju zaštite na radu i zaštite od požara te redovito obavljati liječničke preglede u ovlaštenim ustanovama radi utvrđivanja radne sposobnosti, sukladno Zakonu.

Naglasila je da je u 2023. godini planirano dodatno zapošljavanje domara, pomoćnog radnika i spremačice na održavanju objekata koji su u vlasništvu Općine Magadenovac , obzirom da se za ova radna mjesta ukazala potreba.

Na kraju je istaknula da je glavni cilj Društva, kao i svih proteklih godina, pružiti što kvalitetniju uslugu održavanja komunalne infrastrukture Općini Magadenovac te biti na usluzi svim stanovnicima Općine kao i pravnim osobama u zadovoljavanju njihovih potreba koje su u nadležnosti komunalnog društva KOMAG d.o.o.

Predsjedavajući Skupštine Marin Lisec, otvara raspravu po predloženom Planu i Programu rada za 2023. godinu te ističe da se slaže se sa iznesenim Godišnjim planom poslovanja i planiranim zapošljavanjem dodatnih radnika.

Tomislav Kusturić slaže se sa prijedlogom te dodaje da su proljetni i ljetni mjeseci zaista kritični obzirom da četiri djelatnika Komag-a često vremenski ne stignu kvalitetno odraditi košenje zelenih površina u svim naseljima i oko objekata u vlasništvu Općine. Isto tako, svjedoci smo i da se svake godine povećava broj ukopa umrlih osoba te i to uspori obavljanje radova na održavanju zelenih površina. Pozdravlja i zapošljavanje spremačice jer općinskih objekata je puno i ne čiste se redovito, a neki od njih su noviji i šteta je da se zapuste.

Obzirom da se više nitko nije javio za riječ, predsjedavajući Skupštine daje na glasovanje Plan i Program rada u 2023. godini.

Nakon glasovanja, predsjedavajući Skupštine utvrđuje da je **s dva glasa** donesen

*PLAN I PROGRAM RADA KOMAG d.o.o. MAGADENOVAC U 2023. GODINI*

**Točka 3. Donošenje Plana nabave za 2023. godinu**

Prijedlog Plana nabave za 2023. godinu dobili su svi članovi Skupštine u pisanom obliku.

Obrazloženje Plana nabave dala je Jasna Živković koja navodi da je u Planu nabave navedeno ono što se planira nabaviti u 2023. godini. Isto tako, navodi i da je Plan nabave u skladu sa financijskim planom te da će se objaviti u EOJN i na web stranici KOMAG-a. Prije objave u Plana nabave će se dodati nabava kombinirke koja je tražena pod prvom točkom dnevnog reda.

Izvršenje Plana nabave će ovisiti o priljevu financijskih sredstava, odnosno naplati izvršenih radova i usluga.

Predsjedavajući Skupštine Marin Lisec, otvara raspravu po predloženom Planu nabave za 2023. godinu. Smatra da se tu nema što dodati jer su stavke u Planu nabave, planirane u Financijskom planu koji je Skupština već usvojila pod prvom točkom dnevnog reda Obzirom da se više nitko nije javio za riječ, predsjedavajući Skupštine daje na glasovanje Plan nabave za 2023. godinu.

Nakon glasovanja, predsjednik Skupštine utvrđuje da je **s dva glasa** donesen

*PLAN NABAVE ZA 2023. GODINU*

**Točka 4. Donošenje Pravilnika o unutrašnjem ustrojstvu i radnim odnosima u KOMAG d.o.o.**

 **Magadenovac**

Predsjedavajući Skupštine upoznao je članove sa razlozima donošenja Pravilnika, a prijedlog Pravilnika o unutrašnjem ustrojstvu i radnim odnosima u KOMAG d.o.o. Magadenovac dobili su svi članovi Skupštine u pisanom obliku.

Jasna Živković je ponovila da je Pravilnik o unutarnjem ustrojstvu i radnim odnosima u KOMAG d.o.o. usklađen sa izmjenama i dopunama Zakona o radu koji stupa na snagu 01.01.2023. godine. Za obavljanje poslova iz djelokruga rada KOMAG-a osnivaju se dvije ustrojstvene jedinice i to: Služba za komunalne poslove koju čine četiri izvršitelja i Služba za upravljanje i održavanje općinskih objekata koju čine tri izvršitlja (domar, spremač/spremačica i pomoćni radnik za održavanje objekata). Opis poslova prikazan je u tablicama, a visina osnovice za obračun plaće i koeficijenti za obračun plaće biti će određeni posebnim Odlukama. U Pravilniku su sadržane i odredbe prijemu u službu kao i odredbe o plaćama, naknadama, nagrađivanju i ostalim pravima djelatnika (regres, jubilarne nagrade, otpremnine, darovi djeci i božićnice, dnevnice i troškovi službenih putovanja, prijevoz, topli obrok i dr.). Pravilnikom je određeno i radno vrijeme te godišnji odmor i dopust bez naknade plaće i uz naknadu plaće.

Nakon izlaganja Jasne Živković, predsjedavajući Skupštine otvorio je raspravu o predloženom Pravilniku o unutarnjem ustrojstvu i radnim odnosima u KOMAG d.o.o. Magadenovac.

Obzirom da se nitko nije javio za riječ, predsjedavajući Skupštine daje na glasovanje Pravilnik o unutarnjem ustrojstvu i radnim odnosima u KOMAG d.o.o. Magadenovac

Nakon glasovanja, predsjedavajući Skupštine utvrđuje da je **s dva glasa** donesen

*PRAVILNIK O UNUTARNJEM USTROJSTVU I RADNIM ODNOSIMA U*

*KOMAG D.O.O. MAGADENOVAC*

**Točka 5. Donošenje Odluke o koeficijentima za obračun plaće djelatnika u KOMAG d.o.o.**

 **Magadenovac**

Predsjedavajući Skupštine otvara 5. točku dnevnog reda i napominje da su Prijedlog Odluke o koeficijentima za obračun plaća u KOMAG d.o.o. Magadenovac dobili su svi članovi Skupštine.

Daje riječ Jasni Živković koja je pojasnila da je prijedlog da svi djelatnici sa nižom stručnom spremom, odnosno pomoćni radnici, uključujući i nove djelatnike sa nižom stručnom spremom, koji se planiraju zaposliti imaju koeficijent 1,0, a da djelatnik sa srednjom stručnom spremom, pod nazivom radnog mjesta domar, ima koeficijent 1,3 obzirom da se radi o složenijim poslovima radnog mjesta. Koeficijent za direktora komunalnog društva određuje se prema posebnoj Odluci koju donosi Skupština Društva.

Predsjedavajući otvara raspravu po predloženoj Odluci o koeficijentima za obračun plaća djelatnika u KOMAG d.o.o. Magadenovac.

Obzirom da se nitko nije javio za riječ, predsjedavajući Skupštine daje na glasovanje Odluku o koeficijentima za obračun plaće djelatnika u KOMAG d.o.o. Magadenovac

Nakon glasovanja, predsjedavajući Skupštine utvrđuje da je **s dva glasa** donesena

*ODLUKA O KOEFICIJENTIMA ZA OBRAČUN PLAĆE DJELATNIKA U*

*KOMAG D.O.O. MAGADENOVAC*

**Točka 6. Donošenje Odluke o visini osnovice za obračun plaće u KOMAG d.o.o. Magadenovac**

Prijedlog Odluke o visini osnovice za obračun plaće u KOMAG d.o.o. Magadenovac dobili su svi članovi Skupštine, a dodatno objašnjenje iznijela je Jasna Živković. Između ostalog navela je da je Vlada RH donijela Odluku da minimalna plaća u 2023. godini iznosi 700,00 eura bruto ( 5.274,15 kn), odnosno 560,00 eura neto (4.219,32 kn) ne uzimajući u obzir porez i prirez.

Prijedlog je da osnovica za obračun plaće u KOMAG d.o.o. iznosi 740,00 eura bruto i da se primjenjuje na obračun plaće djelatnika od 01. siječnja 2023. godine.

Tomislav Kusturić pitao je što to znači za plaće djelatnika KOMAG-a obzirom da su i do sada imali plaću veću od minimalca te da li će se plaće djelatnika povećati u odnosu na plaće koje su imali u 2022. godini.

Pojašnjenje je dala Ivana Perić koja vodi financijsko poslovanje Društva i obračun plaća. Rekla je da će se plaće djelatnika obzirom na visinu osnovice i koeficijent za obračun plaće povećati u odnosu na 2022. godinu.

Marin Lisec dodaje da je zadovoljan povećanjem plaća i da je visina osnovice određena u skladu sa financijskim mogućnostima Društva.

Obzirom da se više nitko nije javio za riječ, predsjedavajući Skupštine daje na glasovanje Odluku o visini osnovice za obračun plaće u KOMAG d.o.o. Magadenovac.

Nakon glasovanja, predsjedavajući Skupštine utvrđuje da je **s dva glasa** donesena

*ODLUKA O VISINI OSNOVICE ZA OBRAČUN PLAĆE U*

*KOMAG D.O.O. MAGADENOVAC*

**Točka 7. Donošenje Etičkog kodeksa KOMAG d.o.o. Magadenovac**

U prostoriju za sastanke je pozvan Stjepan Živković, predsjednik Skupštine koji nastavlja s daljnjim radom Skupštine.

Predsjednik Skupštine napominje da su članovi Skupštine dobili prijedlog Etičkog kodeksa“ KOMAG“ d.o.o. Magadenovac te da su ga mogli pročitati i proučiti.

Daje riječ Jasni Živković koja ukratko pojašnjava sadržaj i članke predloženog Etičkog kodeksa. Na kraju izlaganja dodaje da je potrebno imenovati Povjerenika za etiku temeljem članka 16. Etičkog kodeksa.

Predsjednik Skupštine otvara raspravu.

Marin Lisec za Povjerenika za etiku predlaže Jasnu Živković, obzirom da je to jedino rješenje. Predlaže da direktorica donese Odluka o imenovanju Povjerenika za etiku.

Tomislav Kusturić suglasan je sa prijedlogom.

Više se nitko nije javio za riječ i predsjednik Skupštine daje na glasovanje Etički kodeks.

Nakon glasovanja, predsjednik Skupštine utvrđuje da je **s tri glasa** donesen

*ETIČKI KODEKS „KOMAG“ d.o.o. MAGADENOVAC*

**Točka 8. Različito**

Predsjednik Skupštine pita ima li netko od članova Skupštine kakvo pitanje ili prijedlog.

Kako više nije bilo pitanja i prijedloga, predsjednik Skupštine zaključio je rad Skupštine u 14,00 sati.

Broj: 12-2022-77/1

U Magadenovcu, 30.12.2022. godine

Zapisničar: Predsjednik Skupštine:

Ivana Perić v.r. Stjepan Živković v.r.